คำพยากรณ์ล่าสุดของสหประชาชาติ เกี่ยวกับประชากรโลกในอนาคต
องค์การอาหาร และเกษตรแห่งสหประชาชาติรายงานว่า จำเป็นต้องมีการลงทุนอย่างเป็นกอบเป็นกำทางภาคเกษตรกรรมในโลกส่วนที่กำลังพัฒนา และการที่โภชน
ตามคำพยากรณ์ล่าสุดของสหประชาชาติเกี่ยวกับประชากรโลกในอนาคตภายในปีพุทธศักราช 2593 โลกจะมีประชากรเก้าพันหนึ่งร้อยล้านคนซึ่งมากกว่าในช่วงปัจจุบันถึง 30 กว่าเปอร์เซ็นต์ขณะนี้ประชากรโลกมีจำนวนหกพันแปดร้อยล้านคน ขณะนี้องค์การอาหารและเกษตรกล่าวว่า จำเป็นจะต้องเพิ่มการลงทุนภาคเกษตรกรรมถ้าจะให้สามารถเลี้ยงพลโลกจำนวนดังกล่าวได้อย่างพอเพียง นาย คอสตาส สตามูลิส แห่งองค์การอาหาร และเกษตรกล่าวว่าการเพิ่มของประชากรการเปลี่ยนแปลงด้านโภชนาการ โดยพลโลกบริโภคเนื้อ ปลานมและอาหารที่มีโปรตีนสูงล้วนแต่ทำให้การผลิตภาคเกษตรกรรมตึงตัว เขากล่าวไว้ตอนนี้ว่า "ขณะที่ประเทศกำลังพัฒนาเจริญขึ้นอุปสงค์ด้านอาหารในประทศเหล่านี้จะเปลี่ยนแปลงไป และสิ่งที่จะเปลี่ยนไปด้วยก็คือ ประเภทของอาหารที่บริโภคกันในประเทศเหล่านั้นกล่าวคือประชาชนจะบริโภคเนื้อ และอาหารที่มีคุณค่าสูงและรับประทานพวกธัญพืชโดยตรงน้อยลง" องค์การอาหารและเกษตรกล่าวว่า จำเป็นจะต้องลงทุนด้านการเกษตรแปดหมื่นล้านกว่าเหรียญสหรัฐทุกปีเพื่อสนองอุปสงค์ใหม่ด้านอาหารนั่นหมายถึงว่าจะต้องมีการลงทุนให้สูงกว่าระดับที่เป็นอยู่ในปัจจุบันราว 50เปอร์เซ็นต์ และว่าเงินดังกล่าวควรมาจากภาคเอกชน นายคอสตาซ สตามูลิสกล่าวด้วยว่า "ภาครัฐก็มีบทบาทที่สำคัญมากทีเดียวในเรื่องนี้เพราะถ้าเราไม่จัดหาโครงสร้างพื้นฐานอย่างเช่นถนนหนทางข่าวสารและสถาบันให้ชาวนาและผู้ผลิตอาหารแล้ว พวกเขาจะไม่ลงทุน เขากล่าวด้วยว่า มีเรื่องที่ท้าทายอยู่สองประการประการหนึ่งได้แก่การทำให้มั่นใจได้ว่าเราเพิ่มผลิตภาพภาคเกษตร เพื่อสนองความต้องการเกี่ยวกับสินค้าเกษตรเชื้อเพลิงชีวมวล อาหาร อาหารสัตว์ และอื่นๆ ได้ครบถ้วนส่วนเรื่องที่ท้าทายอีกประการหนึ่ง ได้แก่การทำให้มั่นใจได้ว่าภายในปีพุทธศักราช2593หรือเร็วกว่านั้น พลโลกทุกคนสามารถเข้าถึงอาหารที่ผลิตออกมาสำหรับนำมารับประทานนั้นได้" บรรดาผู้แทนของประเทศสมาชิกแห่งองค์การอาหารและเกษตรจะมาประชุมสุดยอดเรื่องความมั่นคงด้านอาหาร ณ กรุงโรมในเดือนหน้าในการประชุมดังกล่าว บรรดาผู้แทนจะจัดทำความคิดเห็นโดยรวม เกี่ยวกับความสำคัญของการเลี้ยงพลโลกในช่วง40 ปีข้างหน้า